**Către toate unitățile de învățământ din mediul rural,**

**În atenția profesorilor de limba și literatura română**

Prin prezenta, vă aducem la cunoștință că sâmbătă, 10 mai 2025, va avea loc **etapa județeană** a Concursului național „Universul cunoașterii prin lectură”- clasele V-VIII, organizată în conformitate cu Metodologia-cadru de organizare și desfășurare a competițiilor școlare, aprobată prin OME 3123/09.02.2022 și cu *Regulamentul specific nr. 27006/29.03.2024.*

Concursul se va desfășura la Școala Gimnazială „Explorator Teodor Gheorghe Negoiță”, localitatea Sascut.

Selecția elevilor se va realiza la nivelul fiecărei unități de învățământ care are responsabilitatea de a stabili componența lotului pentru etapa județeană, astfel încât să se asigure **norma de participare,** 4 elevi/ unitate de învățământ (un elev/clasă), cu condiția ca cel puțin un profesor din unitatea școlară să participe la evaluarea lucrărilor. Macheta cu elevii participanți la etapa județeană va fi trimisă în format editabil și scanat (nr. de înregistrare, semnătură director, ștampila unității) la adresa ucl2025sascut@gmail.com . Termen limită: 29.04.2025, ora 16:00.

|  |  |  |  |  |
| --- | --- | --- | --- | --- |
| Nr. crt. | Clasa | Nume, inițiala tatălui, prenume elev | Școala de proveniență | Profesor coordonator |
|  |  |  |  |  |

Structura subiectelor și punctajele aferente pentru proba scrisă sunt menționate în Regulamentul specific (art. 11). Conform adresei nr. 26343/27.03.2025, **elevii calificați la etapa națională** vor avea ca temă realizarea portofoliului *Copiii și modelul identitar rural*. Ordinea criteriilor de departajare în cazul în care primul punctaj este primit de mai mulți concurenți: punctajul de la subiectul III.6, punctajul de la subiectul III.5, punctajul de la subiectul al II-lea.

Alte informații organizatorice:

* accesul elevilor în săli se va realiza în intervalul 8:30-9:00, proba are o durată de 2 ore și începe la ora 9:30;
* elevii se vor legitima cu **carnetul de elev cu fotografie**, vizat pentru anul școlar în curs/cartea de identitate/certificatul de naștere;
* listele cu repartizarea elevilor pe săli vor fi afișate la avizierul și pe site-ul școlii gazdă, vineri, 9.05.2025, după ora 16:00;
* participanților nu le este permis să părăsească sala de concurs având asupra lor subiectele probei la care participă;
* organizatorii vor fi prezenți în ziua competiției la unitatea de învățământ, la ora 7:50, profesorii asistenţi - la ora 8:00, profesorii evaluatori - la ora 12:30 ;
* rezultatele inițiale se vor afișa la avizierul centrului județean și pe site-ul IȘJ Bacău, anonimizat, după finalizarea evaluării, în cursul zilei de 10 mai 2025;
* contestațiile se vor depune la secretariatul instituției, luni, 12.05.2025, între orele 12:00- 14:30;
* nu se admite depunerea contestației de către o altă persoană (părinte, profesor însoțitor/coleg etc.), în absența elevului în cauză; dreptul la contestație are ca obiect exclusiv propriul rezultat; elevul concurent nu poate contesta rezultatul unor terți;
* rezultatele finale se vor afișa la avizierul școlii și pe site-ul IȘJ Bacău, marți, 13.05.2025, după ora 1900;
* toate cadrele didactice care au elevi participanți la această etapă vor participa în calitate de profesori evaluatori, situațiile excepționale se comunică direct inspectorilor de specialitate.

 Inspectori școlari de specialitate,

prof. Ana-Ioana VORNICU

 prof. dr. Dorel NISTOR